Sekretarja Clinton ende nën kujdesin e mjekëve
Sekretarja e Shtetit e filloi vitin e ri në një spital të Nju Jorkut për shkak të një trompoze në kokë
Sekretarja e Shtetit Hillary Clinton po përjeton trompozën e dytë. E para në këmbë, ndërsa udhëtonte kur ishte Zonjë e Parë 14 vjet të shkuara. Dhe e dyta të dielën e kaluar, një pllakëz tjetër gjaku të mpiksur, këtë herë në kokë. Shumica e trompozave ndodhin në këmbë. Ato mund të jenë fatale nëse pllakëza shkëputet dhe shkon në mushkëri, ku pengon kalimin e gjakut dhe bllokon zemrën. Por mjekët e zonjës Clinton thonë se pllakëza e gjakut të mpiksur u gjet në një venë në hapësirën “mes trurit dhe kafkës, mbrapa veshit të saj të djathtë”. Dr. Ben Wedro punon në një qendër traumash në Uiskonsin. Sekretarja Clinton u shtrua në një spital të Nju Jorkut të djelën. Ajo po mjekohet me hollues gjaku për të shmangur mundësinë e goditjes në tru ose të ndonjë dëmtimi neorologjik. Mjeku i Eylerit, John Ricotta, kryeson departamentin e kirurgjisë vaskulare në Qendrën MedStar të spitalit të Uashingtonit. Ai thotë se qëndrimi i zonjës Clinton në spital nuk është diçka e pazakontë. Zonja Clinton njihet si sekretarja e shtetit që ka udhëtuar më shumë në historinë amerikane. Ajo ka fluturuar më shumë se 1.5 milion kilometra në 112 vende të ndryshme, por muaji dhjetor ishte veçanërisht i vështirë. Sekretarja Clinton u pa për herë të fundit në publik në Belfast më 7 dhjetor. Ajo u kthye në Shtetet e Bashkuara me një virus të rëndë në stomak. Pas pak ditësh, tepër e lodhur, ajo humbi ekuilibrin dhe u rrëzua, duke pësuar goditje në kokë. Sekretarja Clinton po i jep fund karierës së saj në këtë pozitë dhe do të vendosë mbi të ardhmen e saj politike. Zërat rreth kandidimit të saj për në zgjedhjet presidenciale të vitit 2016 mund të qetësohen përkohësisht, ndërsa mjekët vazhdojnë vlerësimin e gjendjes së saj shëndetësore.